text: রিফাত হত্যা পরিকল্পনায় মিন্নি সরাসরি সম্পৃক্ত: এসপি | Daily Spandan | দৈনিক স্পন্দন
  ← রিফাত হত্যা: রিশান ফরাজী গ্রেপ্তার
  এরশাদের চেয়ার ভাই জিএম কাদেরকেই দিল জাতীয় পার্টি →
  বরগুনার পুলিশ সুপার (এসপি) মারুফ হোসেন জানান, এ পর্যন্ত গ্রেপ্তার হওয়া সব আসামি এবং মিন্নির স্বীকারোক্তিমূলক জবানবন্দির কারণে সুস্পষ্ট তথ্য-উপাত্ত বিশ্লেষণ করে মিন্নিকে গ্রেপ্তার করা হয়েছে। মিন্নি এ হত্যাকাণ্ডের বিষয়ে জানতেন।
  আজ দুপুর ১২টায় জেলা পুলিশ সুপারের কার্যালয়ে এক সংবাদ সম্মেলনে এ তথ্য জানান।
  এসপি জানান, শুরু থেকে এ হত্যাকাণ্ডের সঙ্গে যাঁরা জড়িত ছিলেন, তাঁদের সঙ্গেও তিনি সম্পৃক্ত ছিলেন মিন্নি। এ হত্যাকাণ্ডটি ঘটাতে যা যা প্রয়োজন, সব ধরনের মিটিং করেছেন হত্যাকারীদের সঙ্গে। মিন্নি নিজেও এ হত্যাকাণ্ডের সঙ্গে জড়িত থাকার কথা স্বীকার করেছে বলে তাঁকে গ্রেপ্তার করে আদালতে সোপর্দ করা হয়েছে। আগে ও পরে খুনিদের সঙ্গে মিন্নির কথোপকথনও হয়েছে। সামাজিক যোগাযোগমাধ্যম ও দু-একটি মিডিয়ায় এ নিয়ে বিভ্রান্তিমূলক তথ্য প্রকাশ করছে, যা কোনোভাবেই কাম্য নয়।
  যদিও মিন্নি গতকাল আদালতে দাবি করেছেন, তিনি হত্যাকাণ্ডে জড়িত নন। মিন্নি বর্তমানে পাঁচ দিনের পুলিশি রিমান্ডে রয়েছেন।